User:Popajavlt

popaJAVlt2020

Chicago, IL

2020 JAV lietuvių Poezijos pavasario link žodžiais nešini vėtrungių pusėn kryptingai judėjo net 32 autoriai iš 11 valstijų. Tai – penktasis, tradicija tapęs, PoPaJAVlt renginys.

California, Colorado, Connecticut, Georgia, Florida, Illinois, Indiana, Maryland, Maine, New York ir Virginia valstijose gyvenančių poetų eilėraščiai sugulėj „Vėtrungių“ prieglobstyje. Visi jie skirtingi. Visi jie vienodi.

Tik patys 2020 sujaukė visus planus. Atrodo sustojo gyvenimas: žmonės neina į darbą, uždarytos mokyklos, universitetai, Čikagos gatvėmis važiuoja vos keli automobiliai, parduotuvėse nėra eilių. Turbūt net sapne amerikiečiai nesapnavo, kad gali būti taip. To negalėjo numatyti ir daugelio lietuviškų renginių ruošėjai. Štai Poezijos pavasariui 2020, kuris numatytas š. m. balandžio 17-18 dienomis Pasaulio lietuvių centre, galerijoje „Siela“ (Lemont, IL), ruošiamasi jau nuo praėjusio rudens.

Nesijaudinu, kad šio renginio datą reiks keisti, arba – jis įvyks virtualiai. Poezija – gyvas dalykas. Jos neįmanoma nei uždaryti, nei apriboti, nei perkelti į kitą datą. Poezija – ne tik žodžiai. Ji – mūsų sielos kalba. Poezija slypi mumyse. Mes esame ta poezija. Ir net tada, kai mūsų nebebus, liks šie keli mūsų rašyti žodžiai baltuose lapuose. Nenustokime tikėti, viltis, o svarbiausia – rašyti.

Dėkoju visiems prisidėjusius prie pasiruošimo ir kiekvienam autoriui už laiką, kurį skyrėte ruošiant šią knygą. JAV lietuvių poezijos pavasarį 2020 ir knygos „Vėtrungės“ leidybą remia Lietuvių Fondas, globoja JAV LB Kultūros taryba.

Pagarbiai, Sandra Avižienytė popajavlt@gmail.com

"”””””””””

V- asis JAV lietuvių Poezijos Pavasaris’ 20 : VĖTRUNGĖS

PoPaJAVlt tikslas - suburti išeivijoje gyvenančius lietuvių ir JAV lietuvių poetus iš skirtingų JAV valstijų, sudaryti ir išleisti kasmetinį PoPaJAVlt poezijos rinkinį, pristatyti poeziją ir poetus kasmetiniame Poezijos Pavasario renginyje. Kviečiame didžiuotis kūrybingais žmonėmis, džiaugtis jų darbo vaisiais, pasinerti į jų mintis ir bent trumpam prisiliesti prie jų sielos gelmių.

PoPaJAVlt’20 vyks balandžio 18 d., šeštadienį, 6 val. v. galerijoje "Siela", 14911 E 127th St. Lemont, IL 60439.

Renginio metu galėsite įsigyti Poezijos Pavasario JAV 2020 knygą. Renginį globoja JAV LB Kultūros Taryba. Renginio mecenatas - Lietuvių Fondas, Inc..